ჯოის კეროლ ოუტსი

ჯოის კეროლ ოუტსი (; დ. 16 ივნისი, 1938) — ამერიკელი მწერალი. ლიტერატურული მოღვაწეობა 1963 წელს დაიწყო და მას შემდეგ 58 რომანი, პიესები, ნოველები, მემუარები და მრავალი მოთხრობების, ლექსებისა და ესეების კრებული გამოაქვეყნა. მისი ორი რომანი და ორი მოთხრობათა კრებული პულიცერის პრემიის ფინალისტებს შორის მოხვდა. მწერალი არაერთი ჯილდოს მფლობელია, მათ შორისა წიგნის ეროვნული პრემია (1970), ორი ო. ჰენრის პრემია და იერუსალიმის პრემია (2019).

1978-2014 წელებში ოუტსი პრინსტონის უნივერსიტეტში ასწავლიდა. ამჟამად იგი მოწვეული პროფესორია კალიფორნიის უნივერსიტეტში, სადაც მცირე პროზას ასწავლის.

2016 წელს ოუტსი ამერიკის ფილოსოფიური საზოგადოების წევრი გახდა.

ადრეული ცხოვრება და განათლება
დაიბადა ნიუ-იორკის შტატის ქალაქ ლოკპორტში. იზრდებოდა მშობლების ფერმაში.  

ახლო ურთიერთობა ჰქონდა ბებიასთან, ბლანშე ვუდსაიდთან. მისი სიკვდილის შემდეგ, ოუტსმა შეიტყო, რომ მისმა მამამ სიცოცხლე თვითმკვლელობით დაასრულა, რის შემდეგაც ბლანშე თავის ებრაულ წარმოშობას მალავდა. ოუტსმა ბებიის ცხოვრების შესახებ დაწერა რომანი „მესაფლავის ქალიშვილი“ (2007).

ლიტერატურით ადრეული ასაკიდანვე დაინტერესდა. ლუის კეროლის წიგნს „ელისი საოცრებათა ქვეყანაში“, რომელიც მას ბებიამ აჩუქა, ოუტსი „თავისი ბავშვობის უძვირფასეს საგანძურს და ცხოვრების ყველაზე მნიშვნელოვან ლიტერატურულ გავლენას“ უწოდებს. მოზარდობის წლებში ეცნობოდა შარლოტა და ემილი ბრონტეების, ფიოდორ დოსტოევსკის, უილიამ ფოლკნერის, ერნესტ ჰემინგუეისა და ჰენრი დეივიდ თოროუს შემოქმედებას. ამ მწერლებმა მასზე ძლიერი გავლენა მოახდინეს. ოუტსმა წერა 14 წლის ასაკში დაიწყო, როცა ბებიამ საბეჭდი მანქანა აჩუქა.

სწავლობდა სოფლის სკოლაში, მოგვიანებით კი ქალაქის გარეუბნის სკოლებში გადაინაცვლა. 1956 წელს სკოლა დაამთავრა. იგი პირველი იყო ოჯახში, ვინც სრული საშუალო განათლება მიიღო.

რესურსები ინტერნეტში
 Celestial Timepiece: A Joyce Carol Oates Patchwork ოფიციალური საიტი)
 Joyce Carol Oates Biography and Interview on American Academy of Achievement
 The Glass Ark: A Joyce Carol Oates Bibliography
  Ontario Review

 Papers of Joyce Carol Oates at Syracuse University
 Interview with the Oxonian Review in June 2010 
 Joyce Carol Oates Bookworm Interviews 
 Interview October 13, 2015 WNYC Leonard Lopate show
 Biography at Narrative Magazine


სქოლიო

კატეგორია:მწერლები ანბანის მიხედვით
კატეგორია:ცოცხალი ადამიანები